Syklotron

miniatyr|Syklotron i drift. Den blå "strålen" er gass-atomer i luften som blir eksitert av partikkelstrålen fra syklotronen.
Syklotron er en type partikkelakselerator som blir brukt til å akselerere ladede partikler for blant annet å fremstille supertunge isotoper. Syklotroner har vært viktige i oppdagelsen og fremstillingen av flere av de transurane grunnstoffene. Den ble oppfunnet i 1929 av Ernest Lawrence ved Berkeley-universitetet i California, USA, og han fikk innvilget patent på syklotronen 2. februar 1934 (patentnummer 1948384)CERN Timelines: Ernest Lawrence patents the cyclotron Besøkt 7. mars 2015. Lawrence mottok i 1939 Nobelprisen i fysikk for oppfinnelsen av syklotronen, og de eksperimentene han utførte med denNobelprize.org: Ernest Lawrence - Facts Besøkt 7. mars 2015.

I dag benyttes syklotroner til å produsere radioaktive isotoper for bruk i positronemisjonstomografi (PET-scanning).

 Virkemåte 
Syklotronen består av et vakuum-kammer hvor ladede partikler blir akselert av høyfrekvent vekselspenning. Ved hjelp av magnetfelt blir partiklene holdt i en tilnærmet sirkelformet bane. For hver gang partiklene passerer åpningen mellom de halvmåne-formede elektrodene blir de akselerert. Syklotronen kan akselerere ladede partikler som protoner, deuteroner, alfapartikler og tyngre ioner.

 Syklotroner i Norge 
Fysisk institutt ved Universitetet i Oslo har siden 1979 hatt en 35 MeV syklotron. Denne syklotronen kan akselerere partikler til en tredjedel av lysets hastighet.Forskning.no – Syklotronen feirer 25 år  Harald Aastorp 23. september 2004 Besøkt 7. mars 2015 Rikshospitalet i Oslo var det første sykehuset i landet med egen syklotron. Den driftes av Norsk Medisinsk Syklotronsenter. Haukeland universitetssykehus i Bergen har en syklotron ved Senter for Nukleærmedisin/PETHelse Bergen - Haukeland universitetssykehus: Nukleærmedisin/PET  Besøkt 7. mars 2015. I februar 2015 fikk NTNU og St. Olavs hospital i Trondheim en syklotron i gave fra en privatpersonNTNU - Det medisinske fakultet: Trond Mohn med milliongave til Midt-Norge (publisert 25. februar 2015) Besøkt 7. mars 2015.

 Referanser 

Kategori:Kjernefysikk
Kategori:Partikkelfysikk